ORDE do 11 de febreiro de 2005 pola que se outorga a aprobación definitiva á modificación puntual do Plan Xeral de Ordenación Urbana no ámbito do PERI de Fátima do concello de Vigo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 08/04/2005

O concello de Vigo conta con Plan Xeral de Ordenación Urbana, aprobado definitivamente o 29-4-1993.
A documentación remitida consta de expediente administrativo e proxecto técnico do plan.
O obxecto deste proxecto de modificación comprende un ámbito de solo urbano consolidado en que se propoñen tres tipos de actuación:
1. Modificación da aliñación da rúa Párroco Xosé Otero e dotación da ordenanza 1.1.B a un pequeno terreo de 64,56 m, denominado terreo B.
2. Modificación da sección da rúa Asturias que pasa de 10 m a 12 m establecéndose unha nova aliñación.
3. Modificación das ordenanzas de aplicación e ordenación pormenorizada do terreo de 8.096,73 m, denominado terreo A que pasa de estar regulado polas ordenanzas 4.5 e 1.1B (edificación pechada)
a ter como única ordenanza a 4.5 de zonas para outras institucións.
O obxecto da modificación dá cumprimento ao artigo 94 da Lei 9/2002, de ordenación urbanística e protección do medio rural de Galicia, respecto dos fundamentos das modificacións do planeamento urbanístico.
De conformidade co sinalado no artigo 93.4º da Lei 9/2002, as modificacións de calquera dos elementos dos plans, proxectos, normas e ordenanzas suxeitaranse ás mesmas disposicións enunciadas para a súa tramitación e aprobación.
Terminada a fase de elaboración da modificación puntual, e inmediatamente antes da súa aprobación inicial, o concello remitiu o expediente a informe preceptivo desta consellería, que foi emitido o 10-7-2003, de conformidade co disposto no artigo 85.1º da Lei 9/2002.
O Pleno do Concello o 27-10-2003 acordou a aprobación inicial, publicada en prensa e no Diario Oficial de Galicia do 19-12-2003, co resultado da fase de información pública que consta no expediente tramitado e aprobado provisionalmente polo Pleno do Concello o 30-3-2004.
Revisado o documento relativo á modificación puntual de PXOU no ámbito do PERI de Fátima, e analizados os aspectos sinalados no artigo 85.7º da Lei 9/2002 LOUG, considérase que foron emendadas sanadas as observacións contidas no anterior informe desta consellería.
De conformidade co disposto no artigo 89.1º da Lei 9/2002, a competencia para a aprobación definitiva dos plans xerais de ordenación municipal correspóndelle ao conselleiro competente en materia de urbanismo e ordenación do territorio.
En consecuencia, de conformidade co establecido na Lei 9/2002, do 30 de decembro, de ordenación urbanística e protección do medio rural de Galicia, e cos informes xurídico e técnico do Servizo de Inspección Territorial de Pontevedra, e por proposta da Dirección Xeral de Urbanismo,
DISPOÑO:
Artigo 1º.
Aprobar definitivamente a modificación puntual do PXOU no ámbito do PERI de Fátima, do concello de Vigo.
Artigo 2º.
De conformidade co disposto polos artigos 92 da Lei 9/2002, e 70 da Lei 7/1985, do 2 de abril, reguladora das bases de réxime local, o concello deberá publicar a normativa e ordenanzas da modificación aprobada definitivamente no BOP.
Disposición derradeira
Contra esta orde cabe interpor recurso contencioso-administrativo ante a sala correspondente do Tri
bunal Superior de Xustiza de Galicia, no prazo de dous meses contado desde o día seguinte ao da súa publicación, segundo dispoñen os artigos 10 e 46 da Lei 29/1998, de 13 de xullo, reguladora da xurisdición contencioso-administrativa.
Santiago de Compostela, 11 de febreiro de 2005.
Alberto Nuñez Feijóo
Vicepresidente primeiro e conselleiro de Política
Territorial, Obras Públicas e Vivenda